Mensen Ernst
Store norske leksikon,Sport og spill,Friidrett,Løp
Mensen Ernst var en norsk distanseløper, opprinnelig sjømann. I 1818 ble han profesjonell løper, kurér og postløper. Ernst skal ha utført en rekke oppsiktsvekkende løp, blant annet i 1832 fra Paris til Moskva (2500 kilometer i luftlinje) på 14 dager. I 1836 skal han ha løpt fra Istanbul til Calcutta og tilbake igjen (over 9000 kilometer) på 59 dager.
Under et forsøk på å krysse Afrika fra nord til sør fikk Mensen Ernst dysenteri og døde i Egypt. Han ble gravlagt ved Nilen, hvor gravstedet nå er oversvømmet av den ene Aswandammen. En minnestein ble avduket på hans fødested Fresvik i 1987. Les mer i Store norske leksikon Mensen Ernst i Norsk biografisk leksikon distanseløp løping Eksterne lenker Vestafjells.no: «Løpsfantomet» frå Fresvik Litteratur Berntsen, Bredo: Løperkongen Mensen Ernst, 2008, isbn 978-82-7694-224-8, Finn boken  Norsk biografisk leksikon, andre utgave